รัฐกาตาร์และราชอาณาจักรไทยสร้างความสัมพันธ์ทางการทูตในปี พ.ศ. 2523 ความร่วมมือของพวกเขาส่วนใหญ่มุ่งไปที่การท่องเที่ยวและพลังงาน กระทรวงแรงงานของประเทศไทยระบุว่าในปี พ.ศ. 2560 มีพลเมืองไทย 1,188 คนที่ทำงานในประเทศกาตาร์ และมุ่งไปในอุตสาหกรรมบริการนวดและอุตสาหกรรมก่อสร้างเป็นส่วนใหญ่ กฎหมายการจ้างงานที่เกี่ยวข้องกับแรงงานไทยในประเทศกาตาร์ได้รับการเจรจาและลงนามในข้อตกลงในปี พ.ศ. 2555 ตัวแทนทางการทูต ประเทศกาตาร์ยังคงค้ำชูสถานทูตในเมืองหลวงของประเทศไทย ที่กรุงเทพมหานครตั้งแต่ปี พ.ศ. 2547 ส่วนประเทศไทยมีสถานทูตในโดฮา ประเทศกาตาร์ตั้งแต่ปี พ.ศ. 2545 การเยือนทางการทูต Minister and his delegation to Qatar for official visit November 25, |รองนายกรัฐมนตรีกาตาร์ อับดุลละห์ บิน ฮะมัด อัล อัตติยาห์ เข้าประชุมกับนายกรัฐมนตรีไทย อภิสิทธิ์ เวชชาชีวะ ในปี พ.ศ. 2552 อะมีร ฮะมัด บิน เคาะลีฟะฮ์ อัษษานี เสด็จเยือนประเทศไทยเป็นครั้งแรกเมื่อเดือนเมษายน พ.ศ. 2542 ความสัมพันธ์ทางเศรษฐกิจ ประเทศกาตาร์และประเทศไทยมีความเกี่ยวดองอย่างใกล้ชิดในอุตสาหกรรมพลังงานและการท่องเที่ยว ในบรรดาสมาชิกของคณะมนตรีความร่วมมือรัฐอ่าวอาหรับ ประเทศกาตาร์เป็นคู่ค้าสำคัญอันดับสามของประเทศไทย และผู้ผลิตหลักของแก๊สธรรมชาติเหลว ณ ปี พ.ศ. 2556 แทนที่ประเทศเยเมนในหมวดหมู่ดังกล่าว ส่วนประเทศไทยเป็นจุดหมายปลายทางการท่องเที่ยวเชิงการแพทย์สำหรับชาวกาตาร์มากที่สุด โดยมีชาวกาตาร์ประมาณ 30,000 คนเดินทางมาเยี่ยมประเทศไทยในปี พ.ศ. 2557 การส่งออกหลักของประเทศกาตาร์ ได้แก่ น้ำมันดิบ, แก๊สธรรมชาติเหลว, ผลิตภัณฑ์จากปิโตรเลียม, พลาสติก, ผลิตภัณฑ์เคมี และปุ๋ย ส่วนประเทศไทยส่งออกรถยนต์, เครื่องจักร, เครื่องประดับ, รายการอาหาร และเครื่องปรับอากาศไปยังประเทศกาตาร์เป็นหลัก ในปี พ.ศ. 2552 ปริมาณการค้าระหว่างประเทศกาตาร์และไทยมีมูลค่า 3.17 พันล้านดอลลาร์ ซึ่งจำนวนนี้เพิ่มขึ้นเป็น 4.3 พันล้านดอลลาร์ในปี พ.ศ. 2556 ครั้งแรกที่ประเทศไทยได้รับการจัดส่งแก๊สธรรมชาติเหลวจากกาตาร์แก๊ส ซึ่งเป็นบริษัทแก๊สหลักของประเทศกาตาร์ คือในปี พ.ศ. 2554 มีการลงนามข้อตกลงระหว่างสองประเทศในปี พ.ศ. 2555 เพื่อประเทศกาตาร์จะจัดหาแก๊สธรรมชาติเหลวให้แก่ประเทศไทย 2 ล้านตันต่อปีเป็นเวลา 20 ปี โดยเริ่มในปี พ.ศ. 2558 กาตาร์แก๊สได้เปิดสำนักงานตัวแทนในกรุงเทพ ซึ่งเป็นส่วนหนึ่งของข้อตกลง การจัดส่งแก๊สธรรมชาติเหลวครั้งแรกที่จัดหาตามข้อตกลงได้มาถึงประเทศไทยในเดือนมกราคม พ.ศ. 2558 ส่วนการจัดส่งแก๊สธรรมชาติเหลวครั้งแรกของประเทศกาตาร์มายังประเทศไทยผ่านทางเรือคิว-แมกซ์ ซึ่งเป็นยานพาหนะลำเลียงแก๊สธรรมชาติเหลวที่ใหญ่ที่สุดในโลก ได้เข้ามาในเดือนสิงหาคม พ.ศ. 2560 นอกจากนี้ บริษัท ปูนซิเมนต์ไทย จำกัด (มหาชน) ของประเทศไทย และกาตาร์ปิโตรเลียม ได้ร่วมกันสนับสนุนโครงการปิโตรเคมีล็องเซิ่น ที่ตั้งอยู่ในประเทศเวียดนามทางทิศใต้เมื่อปี พ.ศ. 2557 ความสัมพันธ์ทางวัฒนธรรม สถานเอกอัครราชทูตไทย ณ กรุงโดฮา เป็นผู้รับผิดชอบในการจัดกิจกรรมทางวัฒนธรรมที่ประเทศกาตาร์ สถานเอกอัครราชทูตได้จัดงานคืนวัฒนธรรมแห่งประเทศไทย พ.ศ. 2558 (Thailand’s Cultural Night 2015) โดยมีการแสดงนาฏศิลป์และอาหารไทยแบบดั้งเดิม นอกจากนี้ยังได้เข้าร่วมในงานเทศกาลอาหารอาเซียนประจำปี พ.ศ. 2558 ที่จัดขึ้น ณ กรุงโดฮา ในเดือนตุลาคม พ.ศ. 2562 ประเทศไทยได้ลงนามในบันทึกความเข้าใจ (MoU) กับกาตาร์เพื่อความร่วมมือด้านกีฬาและการแลกเปลี่ยน ความร่วมมือดังกล่าวจะเป็นประโยชน์ต่อประเทศไทยอย่างมากโดยการเพิ่มศักยภาพการกีฬาของประเทศ สมาชิกคณะกรรมการโอลิมปิกสากล คุณหญิงปัทมา ลีสวัสดิ์ตระกูล กล่าวว่า “กาตาร์อยู่ห่างออกไปไม่กี่ก้าว มีหลายสิ่งที่เราสามารถเรียนรู้เพื่อยกระดับกีฬาของเรา” ความช่วยเหลือจากต่างประเทศ หลังเหตุการณ์อุทกภัยครั้งใหญ่ในประเทศไทยเมื่อปี พ.ศ. 2554 กาตาร์แชริตีได้ร่วมกันเปิดตัวโครงการในประเทศไทยพร้อมกับอะวัน อัลมุสลิม ซึ่งเป็นองค์กรท้องถิ่น ในความพยายามที่จะช่วยเหลือผู้ได้รับผลกระทบจากอุทกภัย ประเทศกาตาร์เป็นผู้ให้ทุนรายใหญ่ของมหาวิทยาลัยอิสลามยะลาในจังหวัดปัตตานี ประเทศไทย นอกจากนี้ รัฐบาลยังสนับสนุนการก่อสร้างโรงพยาบาลมูลค่า 7 ล้านดอลลาร์ที่เรียกว่าโรงพยาบาลชีค จัสซิม บิน มุฮัมมัด บิน ษานี ในจังหวัดปัตตานี การเปรียบเทียบ รัฐกาตาร์ ราชอาณาจักรไทย ตราแผ่นดิน ธงชาติ ประชากร 3,214,609 คน 71,715,119 คน พื้นที่ 11,581 ตร.กม. (4,471 ตร.ไมล์) 513,120 ตร.กม. (198,120 ตร.ไมล์) ความหนาแน่น 264 คน/ตร.กม. (683.8 คน/ตร.ไมล์) 132.1 คน/ตร.กม. (342.1 คน/ตร.ไมล์) เมืองหลวง โดฮา กรุงเทพมหานคร เมืองที่ใหญ่ที่สุด โดฮา – 1,186,023 คน (เขตปริมณฑล 1,186,023 คน) กรุงเทพมหานคร – 5,527,948 คน (เขตปริมณฑล 10,820,921 คน) การปกครอง รัฐเดี่ยว ราชาธิปไตยภายใต้รัฐธรรมนูญอำนาจนิยมแบบอิสลาม รัฐเดี่ยว ราชาธิปไตยภายใต้รัฐธรรมนูญ ระบบรัฐสภา ประมุขแห่งรัฐ เจ้าผู้ครอง: ตะมีม บิน ฮะมัด อาล ษานี (ตั้งแต่ พ.ศ. 2556) พระมหากษัตริย์: พระบาทสมเด็จพระวชิรเกล้าเจ้าอยู่หัว​ (ตั้งแต่ พ.ศ. 2559) หัวหน้ารัฐบาล นายกรัฐมนตรี: มุฮัมมัด บิน อับดุรเราะห์มาน อาล ษานี (ตั้งแต่ พ.ศ. 2566) นายกรัฐมนตรี: อนุทิน ชาญวีรกูล (ตั้งแต่ พ.ศ. 2568) ภาษาราชการ ภาษาอาหรับ ภาษาไทย เอกราช จาก สหราชอาณาจักร – 3 กันยายน พ.ศ. 2514 จาก อาณาจักรโก้นบอง – 6 พฤศจิกายน พ.ศ. 2310 ศาสนาหลัก อิสลาม​ 65.5% (ประจำชาติ) ฮินดู 15.1% อื่น ๆ 19.4% พุทธ 92.5%, อิสลาม​ 5.4% อื่น ๆ 2.1% กลุ่มชาติพันธุ์ อาหรับ 49%, อินเดีย 21.8% อื่น ๆ 29.2% ไทย 80% จีน 12% อื่น ๆ 8% สกุลเงิน ริยาลกาตาร์ (QR) บาท (฿) จีดีพี (ราคาตลาด) 222.780 พันล้านดอลลาร์สหรัฐ (ต่อหัว 71,650 ดอลลาร์สหรัฐ) 548.890 พันล้านดอลลาร์สหรัฐ (ต่อหัว 7,812 ดอลลาร์สหรัฐ) สินค้าส่งออกสำคัญ แก๊สปิโตรเลียม (44.6 พันล้านดอลลาร์สหรัฐ) ปิโตรเลียมดิบ​ (21 พันล้านดอลลาร์สหรัฐ) ปิโตรเลียมกลั่น​ (12 พันล้านดอลลาร์สหรัฐ) คอมพิวเตอร์ (24.2 พันล้านดอลลาร์สหรัฐ) เครื่องโทรศัพท์​ (15.6 พันล้านดอลลาร์สหรัฐ) วงจรรวม (12.5 พันล้านดอลลาร์สหรัฐ) ค่าใช้จ่ายทางทหาร 15.41 พันล้านดอลลาร์สหรัฐ 5.52 พันล้านดอลลาร์สหรัฐ พรมแดนทางบก การเยือนระดับรัฐล่าสุด ฮะมัด บิน เคาะลีฟะฮ์ อาล ษานี; เจ้าผู้ครอง – พ.ศ. 2542 ยิ่งลักษณ์ ชินวัตร; นายกรัฐมนตรี – พ.ศ. 2555 อ้างอิง ไทย กาตาร์